Úradný vestník L 311 , 17/11/1988 S. 0023 - 0024

Fínske špeciálne vydanie: Kapitola 2 Zväzok 6 S. 0242

Švédske špeciálne vydanie: Kapitola 2 Zväzok 6 S. 0242



Nariadenie Komisie (EHS) č. 3564/88 zo 16. novembra 1988 o zatriedení určitého tovaru do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 2658/871 [1] o tarifnej a štatistickej nomenklatúre a Spoločnom colnom sadzobníku, naposledy zmenené a doplnené nariadením (EHS) č. 1315/882 [2], najmä na jeho článok 9, keďže na zabezpečenie jednotného uplatňovania kombinovanej nomenklatúry pripojenej k uvedenému nariadeniu je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu; keďže nariadenie (EHS) č. 2658/87 ustanovilo všeobecné pravidlá pre interpretáciu kombinovanej nomenklatúry a tieto pravidlá platia tiež pre každú inú nomenklatúru, ktorá je na nej úplne alebo sčasti založená a ktorá k nej pridáva ďalšie triedenie a ktorá je zriadená osobitnými ustanoveniami spoločenstva s cieľom uplatniť sadzobné alebo iné opatrenia týkajúce sa obchodu s tovarom; keďže podľa uvedených všeobecných pravidiel tovar opísaný v stĺpci 1 tabuľky pripojenej k tomuto nariadeniu musí byť zatriedený do zodpovedajúcich kódov KN, ktoré sa nachádzajú v stĺpci 2 na základe odôvodnení uvedených v stĺpci 3; keďže Výbor pre nomenklatúru neposkytol stanovisko v časovej lehote ustanovenej jeho predsedom, PRIJALA TOTO NARIADENIE: Článok 1 Tovar opísaný v stĺpci 1 pripojenej tabuľky sa teraz zatrieďuje v rámci kombinovanej nomenklatúry do zodpovedajúcich kódov KN, ktoré sa nachádzajú sa v stĺpci 2 uvedenej tabuľky. Článok 2 Toto nariadenie nadobúda účinnosť na 21. deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a priamo uplatniteľné vo všetkých členských štátoch. V Bruseli 16. novembra 1988 Za Komisiu Cockfield podpredseda [1] Ú. v. ES L 256, 7.9.1987, s. 1. [2] Ú. v. ES L 123, 17.5.1988, s. 2. -------------------------------------------------- PRÍLOHA Opis tovaru | Zatriedenie kód KN | Odôvodnenie | (1) | (2) | (3) | 1.Ľahké panely s veľkosťou najmenej 75 cm x 100 cm (30 palcov x 40 palcov) a celkovou hrúbkou 9,6 mm (3,8 palca) vyrobené z platne z expandovaného polystyrénu s hrúbkou 9,5 mm, pokrytej na oboch stranách hárkom papiera alebo lepenky. | 39211100 | Zatriedenie je určené ustanoveniami všeobecných pravidiel odseky 1, 3 písmeno b) a odsek 6 a znením kódov KN 3921 a 39211100. Výrobky sa nemôžu zatriediť do kapitoly 48; podstatný charakter týchto výrobkov určuje plast, ktorý im dáva fyzikálne vlastnosti, najmä pevnosť, papier zohráva len druhoradú funkciu. | 2.Ľahké panely s veľkosťou najmenej 80 cm x 100 cm (32 palcov x 40 palcov) a celkovou hrúbkou približne 3,2 mm (1/8 palca) tvorené vrstvou expandovaného polystyrénu s hrúbkou približne 3,1 mm a pokrytého z oboch strán hárkom papiera natretého bielym kaolínom alebo lepenkou neobsahujúcou vlákna získané mechanickým postupom, s plošnou hmotnosťou väčšou ako 150g/m2. | 48101200 | Zatriedenie je určené ustanoveniami všeobecných pravidiel odseky 1, 3 písmeno b) a odsek 6 a poznámkou 7 ku kapitole 48 a znením kódov KN 4810 a 48101200. Výrobok sa nemôže zatriediť do kapitoly 39; podstatný charakter tomuto výrobku dávajú komponenty z papiera alebo lepenky, vrstva plastu slúži len na spevnenie. | 3.Formuláre zmeniek s rozmermi 29 x 10 cm, spojené v blokoch po 100 kusoch. Formuláre, na ktorých sa nachádzajú rubriky a vytlačený text, sa môžu vypísať ručne alebo písacím strojom. | 49070099 | Zatriedenie je určené ustanoveniami všeobecných pravidiel odseky 1 a 6 a znením kódov KN 4907 a 49070099. Tieto výrobky sú uvedené vo "vysvetlivkách k harmonizovanému systému", položka 4907, písmeno E. | --------------------------------------------------